**Feladatellátási szerződés**

**(3. módosítása** egységes szerkezetbe foglalva)

mely létrejött egyrészről:

**Csanytelek Község Önkormányzata** **Képviselő-testülete** (6647 Csanytelek, Volentér János tér 2 sz..) képviseli: **Erhard Gyula polgármester**, mint Megbízó (a továbbiakban: Megbízó),

másrészről:

**Dr. Tóth Mária háziorvos** (anyja neve: Kalocsai Mária, szül. helye: Szentes., ideje: 1981. november 9. Szegvár, Hunyadi János utca 54. sz. alatti lakos), mint **Feladatellátó** (a továbbiakban: Feladatellátó), a Megbízó és a Feladatellátó együtt: szerződő felek (a továbbiakban: szerződő felek) között

a **Csanyteleki I. sz. háziorvosi körzet háziorvosi feladatok ellátása** tárgyában alulírott helyen, 2021. március 15. napjától - az alábbi feltételek szerint:

1. A szerződő felek megállapodnak abban, hogy személyes közreműködéssel a Feladatellátó vállalja az Önkormányzat (Mötv. 13. § (1) bekezdés 4. pontjába foglalt) közfeladatába tartozó *I. sz. háziorvosi körzet háziorvosi alapellátás biztosítását Csanytelek község érintett lakosságára irányuló területi ellátási kötelezettségének 2016. április 01. napjától határozatlan ideig tartó teljesítését.*
2. A tárgyi szerződés hatályba lépésének napjától az 1. pontban rögzített időtartamra Megbízó átadja, Feladatellátó átveszi az I. sz. háziorvosi körzet ellátási kötelezettségét és az ahhoz tartozó ingó- és ingatlan vagyont rendeltetésszerű használatba, amely e feladat-ellátási szerződés hatálya alatt Feladatellátó rendelkezésére áll, melyet harmadik félnek átengedni - a helyettesítés idejét kivéve – csak a Megbízó engedélyével lehet.
3. Feladatellátó a háziorvosi tevékenységét a Csanytelek, Radnóti utca 2. sz. alatti I. sz. háziorvosi körzet rendelőjében **a Csongrád Megyei Kormányhivatal Szentesi Járási Hivatal Járási Népegészségügyi Osztálya által praxisjog alapján kiadott jogerős működési engedélyében jóváhagyott rendelési időben,** az ott lévő eszközökkel látja el, saját kockázata és felelősségbiztosítása terhére.

Az I. sz. körzet rendelési ideje (2021. április 01. napjától)

-hétfő: 11.00 - 15:00 óráig,

-kedd: 11:00 - 15:00 óráig,

-szerda: 07:00 - 11:00 óráig,

-csütörtök: 07:00 - 11:00 óráig,

-péntek: 07:00 - 11:00 óráig.

tart.

1. Feladatellátó vállalja, hogy a feladatok ellátását a vonatkozó hatályos jogszabályok szerinti tárgyi feltételek, személyi feltételek és szakmai környezet megteremtésével, saját és a szakasszisztens továbbképzésével biztosítja. Vállalja továbbá, hogy a háziorvosi tevékenység végzéséhez szükséges – a mindenkori hatályos jogszabályban meghatározott minimumfeltételek szerinti eszközöket (a Megbízóval együttműködve) - biztosítja és saját felelősségi körében gondoskodik az eszközök működőképes rendelkezésre állásáról.
2. Feladatellátó helyettesítéséről – beleértve annak feltételeit, benne pénzügyi teljesítési kötelezettséget is – saját költségén önmaga köteles gondoskodni, a 4.) pontban írt jogerős működési engedélyben foglaltak szerinti helyettesítési rendben.
3. Feladatellátó a feladatellátásban való akadályoztatása (betegség, egyéb halaszthatatlan ok miatti távolléte esetén) haladéktalanul köteles Megbízót e tényről (e-mail, telefon, fax, vagy személyesen) értesíteni és e szerződés 6.) pontjában írtak szerinti helyettesítéséről soron kívül intézkedni.
4. Feladatellátó köteles az ellátással kapcsolatos valamennyi vonatkozó hatályos jogszabályban előírt nyilvántartást vezetni és a szükséges adatszolgáltatásokat a megadott módon és határidőig teljesíteni, melynek elmaradásából eredő kár viselése Feladatellátót terheli.
5. A szerződő felek megállapodnak abban, hogy 2016. április hó 01. napjától a feladat ellátásáért járó finanszírozás havi teljes összege a Feladatellátót illeti, a Feladatellátó és a NEAK között létrejött finanszírozási szerződés szerint.
6. A tárgyi szerződésben nem szabályozott kérdésekben a Csongrád Megyei Kormányhivatal Szentesi Járási Hivatal Járási Népegészségügyi Osztálya jogerős működési engedélye, a vonatkozó mindenkori hatályos egészségügyi és társadalombiztosítási jogszabályok, valamint a Ptk. szerződésre és kártérítésre vonatkozó előírásai az irányadók.
7. A **s**zerződő felek megállapodnak abban is, hogy a tárgyi szerződéssel kapcsolatos jogviták tekintetében peren kívüli tárgyalással rendezik a vitás kérdéseket, annak eredménytelensége esetén az illetékes Járásbíróság döntése a mérvadó.
8. A szerződő felek megegyeznek abban, hogy a tárgyi szerződést úgy a Megbízott, mint a Megbízó felmondhatja, külön indokolás nélkül –írásban- 6 hónap felmondási idővel akkor, ha e szerződésben vállalt, vonatkozó jogszabályokban foglalt kötelezettségét, kötelezettségeit neki felróhatóan szándékosan, vagy akár gondatlanságából eredően, de vétkesen megszegi, hibásan, késedelmesen, vagy egyáltalán nem teljesíti. A felmondás a szerződést megszünteti. A tárgyi szerződésből eredő kötelezettség elmulasztása, ill. késedelem akkor valósul meg, ha az arra kötelezett szerződött fél elmulasztja azokat az intézkedéseket, vagy nyilatkozatokat, amelyek szükségesek ahhoz, hogy az arra kötelezett elvárásnak megfelelően teljesíteni tudjon. A szándékosan, vagy súlyos gondatlansággal okozott szerződésszegésért való felelősséget nem lehet kizárni.
9. Amennyiben a Feladatellátó e feladatellátási szerződésben vállalt kötelezettségeit a Megbízó írásbeli felszólítása ellenére sem teljesíti, vagy folytatólagosan megszegi a jogszabályban foglalt működésre vonatkozó előírásokat, a Feladatellátó háziorvos önálló egészségügyi tevékenység végzésére való jogosultságát bármely okból elveszíti, e szerződésből eredő kötelezettségét megszegi (így különösen ha fizetési kötelezettségének határidőben nem tesz eleget) felmondásra okot adó körülményként értékeli a Megbízó.
10. A szerződő felek e szerződést mint akaratukkal és szándékukkal mindenben megegyezőt saját kezű aláírásukkal hitelesítik, amely szerződés két eredeti példányban készült, melynek 1. eredeti példánya a Feladatellátót, 2. eredeti példánya a Megbízót illeti.

C s a n y t e l e k, 2021. március 08.

……………………………………………. ……………………………………

Erhard Gyula Dr. Tóth Mária

polgármester Megbízó Feladatellátó háziorvos

**Záradék:**

1. pontot módosította az 56/2020. (XII. 15.) Ökt határozat

2. pontot hatályon kívül helyezte az 1. pontot módosító határozat

4. pontot módosította ../2021. (III. ..) Ökt határozat

……………………………………

Kató Pálné jegyző